**CONTRACT DE SERVICII**

Nr. \_\_\_\_\_\_\_\_\_ / L / din \_\_\_\_\_\_\_\_\_\_\_

**Preambul**

Prezentul contract se încheie în temeiul prevederilor art. 7, alin.(5) din Legea nr. 98/2016, privind achizitiile publice şi în baza Raportului privind derularea achiziției directe înregistrat sub nr………………....., între

**Art. 1. Părţile contractante:**

Autoritatea contractantă:

**MUNICIPIUL BISTRIŢA**, cu sediul în municipiul Bistriţa, Piaţa Centrală nr. 6, cod poştal 420040, telefon/fax 0263 – 224917/ 0263- 237323, cod unic de înregistrare 4347569, cont nr. RO67TREZ24A705000710130X deschis la Trezoreria municipiului Bistriţa, reprezentată prin Primar Ioan TURC, în calitate de **achizitor,**

şi

**......................**, cu sediul în loc............., str...................., nr............, telefon................, număr de înmatriculare la Registrul Comerţului....................., cod unic de inregistrare................., cont nr. RO................................. deschis la Trezoreria ........................., reprezentată prin.............................., în calitate de **prestator**.

**Art. 2. Definiţii**

În prezentul contract, următorii termeni vor fi interpretaţi astfel:

**a.contract** - actul juridic care reprezintă acordul de voinţă al celor două părţi, încheiat între o autoritate contractantă - în calitate de achizitor şi un prestator de servicii - în calitate de prestator;

**b.achizitor şi prestator**  - părţile contractante, aşa cum sunt acestea numite în prezentul contract;

**c.preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

**d.servicii** - totalitatea activităţilor a căror prestare face obiectul contractului, aşa cum sunt cuprinse în caietul de sarcini;

**e.forţa majoră** - un eveniment mai presus de controlul părţilor, care nu se datorează greşelii sau culpei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

**f**. ***caietul de sarcini*** - descrierea obiectivă a serviciilor necesare autorităţii contractante. Contine în mod obligatoriu specificaţii tehnice.

**g.** ***documentație de avizare a lucrarilor de intervenții*** -documentatia tehnico-economică de avizare a lucrărilor de intervenții aferente obiectivului de investitii pe baza necesitătii si oportunitătii realizării acestuia si care cuprinde solutiile functionale, tehnologice, constructive si economice ce urmează a fi supuse aprobării.

**i.** ***detalii de execuţie*** - documentaţia care stă la baza executării lucrării şi cuprinde toate elementele de detaliu necesare executantului;

**j. *zi*** - zi calendaristică;

**k.** ***an*** - 365 de zile.

**Art. 3. Interpretare**

3.1. - In prezentul contract, cu exceptia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2. - Termenul zi sau zile sau orice referire la zile reprezintă zile calendaristice dacă nu se specifică în mod diferit.

**CLAUZE OBLIGATORII**

**Art. 4. Obiectul contractului**

4.1 Prestatorul se obligă să presteze servicii de Elaborare faza de proiectare studiu de fezabilitate la obiectivul de investiții **”Amenajare parcare str.Lupeni”** Municipiul Bistrița,conform ofertei, în perioada convenită,în conformitate cu cerinţele caietului de sarcini şi obligaţiile asumate prin prezentul contract.

4.2. Documentația solicitată in baza contractului de servicii mai sus-menționat cuprinde:

* Elaborarea si aprobare PUD împreuna cu documentatia aferenta, prin HCL
* Elaborare Studiul geotehnicverificat la cerința Af, în conformitate cu prevederile legale;
* Elaborare Studiu topografic vizat OCPI;
* Elaborarea Documentaţiilor pentru obţinerea avizelor şi acordurilor solicitate prin Certificatul de Urbanism la faza de autorizare
* Studiul de coexistență (dacă este cazul)
* Documentația pentru obtinerea avizului Ministerului Culturii
* Studiu de fezabilitate care trebuie să respecte conținutul cadru al studiului de fezabilitate în conformitate cu Anexa 4 a prevederilor Hotărârii Guvernului României nr. 907 din 29 noiembrie 2016, privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* Servicii de consultanță acordată Beneficiarului pentru procedura de atribuire a contractului de execuție (include și proiectarea fazele PAC+PT+DE), care constă în formularea răspunsurilor la clarificările solicitate de ofertanţi asupra informaţiilor si datelor puse la dispoziţie in cadrul procedurilor de achiziţie, furnizarea de informaţii si documente suplimentare solicitate de ofertanţi in scopul clarificării aspectelor prezentate in cadrul Documentaţiei de atribuire, formularea răspunsurilor la solicitările de date si informaţii ale CNSC, ANAP, alte autoritati relevante.

**Art.5. Preţul contractului**

5.1. Preţul contractului este de ......................lei total, din care **................lei fără TVA**, la care se adaugă TVA în valoare de ……………lei, ofertantul nefiind platitor de TVA defalcat astfel:

* Prețul pentru Elaborarea si aprobare PUD …………………lei fara TVA ;
* Prețul pentru Elaborare Studiu geotehnic ………….lei fara TVA;
* Prețul pentru Elaborare studiu topografic vizat OCPI .................lei fara TVA;
* Prețul pentru elaborarea documentatiilor pentru obtinerea avizelor,acordurilor necesare conform CU la faza de autorizare ...................lei fara TVA;
* Prețul pentru Studiu de coexistenta .....................lei fara TVA;;
* Prețul pentru documentatie pentru obtinerea avizului Ministerului Culturii................lei fara TVA;;
* Prețul pentru Elaborare SF este de ..................lei fara TVA;;
* Prețul pentru servicii de consultanța acordata beneficiarului pentru procedura de atribuire a contractului de executie .................lei fara TVA.

**Art. 6. Durata contractului**

6.1. Durata contractului de servicii este de la semnării acestuia și până la finalizarea procedurii de atribuire a contractului de execuție (care include și proiectarea fazelor PAC+PT+DE) si elaborare PUD dar nu mai mult de 24 de luni de la data semnarii contractului de catre ambele parti. Termenul de executare a contractului este de **3 luni calendaristice pentru S.F.** de la obtinerea tuturor avizelor solicitate prin C.U. Elaborarea Studiului de Fezabilitate va incepe dupa elaborarea si aprobarea PUD-ului prin HCL , calculat de la data emiterii ordinului de începere a serviciilor și constituirea garanției de bună execuție**,** la care se adaugă 30 zile calendaristice pentru verificarea documentației de beneficiar și supunere avizare C.T.E. si termenul de rezolvare a tuturor observaţiilor Consiliului tehnico –economic către proiectant, cât și verificarea documentației predate de proiectant dupa rezolvarea observațiilor CTE. Termenele intermediare de comunicate în scris între părți este de maxim 20 zile calendaristice.

**Art. 7. Executarea contractului**

7.1.Executarea contractului începe la data primirii de către prestator a ordinului de începere a prestărilor de servicii. Ordinul de începere a prestărilor de servicii se va emite de către achizitor, în cel mult 2 zile de la după comunicarea constituirii garanţiei de bună execuţie.

**Art. 8. Documentele contractului**

8.1. Documentele contractului (parte integrantă a acestuia) sunt:

1. propunerea tehnică şi propunerea financiară;
2. garanţia de bună execuţie;
3. caietul de sarcini;
4. acte adiţionale, dacă există;
5. alte anexe la contract.

**Art.9. Obligaţiile principale ale prestatorului**

9.1. Standarde

Prestatorul se obligă să presteze serviciile la standardele şi / sau performanţele prezentate în caietul de sarcini şi în propunerea tehnică, anexe la contract**.**

9.2. Drepturi de proprietate intelectuală

Toate drepturile de proprietate intelectuală asupra documentaţiei care face obiectul prezentului contract se transmit achizitorului la data procesului verbal de predare a documentaţiei acceptată de achizitor, pe baza căruia se va face plata aferentă.

Prestatorul se obligă să despăgubească achizitorul împotriva oricăror:

reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru/sau în legatură cu produsele achiziţionate, şi

daune-interese, costuri, taxe şi cheltuieli de orice natură aferente, cu exceptia situaţiei în care o astfel de încălcare rezultă din respectarea caietului de sarcini întocmit de către achizitor.

9.3.Caracterul de document public

Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

9.4. Prestatorul are obligaţia să asigure pe parcursul elaborării documentaţiei de proiectare toate categoriile de forţă de muncă (personal de specialitate, personal autorizat/ firme autorizate) iar în documentele pe care le elaborează să respecte legislaţia şi normativele în vigoare la data predării şi să le menţioneze în acestea.

**Art.10. Obligaţiile principale ale achizitorului**

10.1. Achizitorul se obligă să pună la dispoziţia prestatorului facilităţi şi/sau informaţii/ documente/date pe care acesta le deţine şi pe care prestatorul le consideră necesare îndeplinirii contractului.

10.2. Achizitorul se obligă să recepţioneze, potrivit clauzei 15, serviciile prestate în termenul convenit.

10.3. Achizitorul se obligă să plătească către prestator preţul convenit în prezentul contract pentru serviciile prestate în termenele prevăzute la clauza 17.

**Art. 11. Sancţiuni pentru neîndeplinirea culpabilă a obligaţiilor si rezilierea contractului**

11.1. În cazul în care, din vina sa exclusivă, prestatorul:

i.-nu îşi îndeplineşte obligaţiile asumate,

ii.-îşi îndeplineşte necorespunzător obligaţiile asumate,

iii.-îşi îndeplineşte cu întârziere obligaţiile asumate,

atunci achizitorul are dreptul de a deduce din preţul contractului penalităţi calculate la valoarea contractului rămasă de executat/executată necorespunzător/executată cu întârziere.

11.2. În cazul în care achizitorul nu îşi onorează obligaţiile în termenul convenit, atunci acestuia îi revine obligaţia de a plăti penalităţi de intârziere pentru suma neachitată.

11.3. Penalităţile prev. la art.11.1 şi 11.2 se calculează potrivit art.3, alin.2^1 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.

11.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a cere rezilierea contractului şi de a pretinde plata de daune-interese în condiţiile prevederilor art. 1535-1536 din Legea nr.287/2009 privind Codul Civil rep. cu modificările şi completările ulterioare.

11.5. Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator.

11.6. În toate cazurile, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

11.7. Prezentul contract se poate rezilia, în situaţia în care una dintre părţi, în mod culpabil, nu respectă obligaţiile asumate prin prezentul contract.

11.8. Achizitorul îşi rezervă dreptul de a rezilia contractul, fără însă a fi afectat dreptul părţilor de a pretinde plata unor daune sau alte prejudicii, dacă:

a) Prestatorul nu se conformează, în termenul stabilit, conform notificării emise de către achizitor, prin care i se solicită remedierea neconformităţii sau executarea obligaţiilor care decurg din prezentul contract;

b) Prestatorul subcontractează părţi din contract fără a avea acordul scris al achizitorului;

c) Prestatorul cesionează drepturile şi obligaţiile sale fără acordul scris al achizitorului;

d) Devin incidente oricare alte incapacităţi legale care să împiedice executarea contractului;

e) În cazul în care, printr-un act normativ, se modifică interesul public al achizitorului în legătură cu care se prestează serviciile care fac obiectul contractului;

f) La momentul atribuirii contractului, achizitorul se afla în una dintre situaţiile care ar fi determinat excluderea sa din procedura de atribuire;

g) În cazul în care împotriva prestatorului se deschide procedura falimentului;

h) Prestatorul a săvârşit nereguli sau fraude în cadrul procedurii de atribuire a contractului sau în legătură cu executare acestuia, ce au provocat o vătămare Achizitorului;

i) Valorificarea de către achizitor a rezultatelor prezentului contract este grav compromisă ca urmare a întârzierii prestaţiilor din vina prestatorului;

11.9. Prestatorul poate rezilia contractul fără însă a fi afectat dreptul părţilor de a pretinde plata unor daune sau alte prejudicii, în cazul în care:

a) Achizitorul a comis erori esenţiale, nereguli sau fraude în cadrul procedurii de atribuire a contractului sau în legătură cu executare acestuia, ce au provocat o vătămare prestatorului.

b) Achizitorul nu îşi îndeplineşte obligaţiile de plată a serviciilor prestate de prestator, în condiţiile stabilite prin prezentul contract.

11.10. Rezoluţiunea/Rezilierea contractului în condiţiile art. 11.9 şi art. 11.10 intervine cu efecte depline, fără a mai fi necesară îndeplinirea vreunei formalităţi prealabile şi fără a mai fi necesară intervenţia vreunei instanţe judecătoreşti şi/sau arbitrale.

11.11. Prevederile prezentului contract în materia rezoluţiunii/rezilierii contractului se completează cu prevederile în materie ale Codului Civil în vigoare.

11.12. Prezentul contract încetează de drept prin ajungere la termen sau la momentul la care toate obligaţiile stabilite în sarcina părţilor au fost executate.

**CLAUZE SPECIFICE**

**Art. 12. Garanţii**.

12.1.(1) Garanţia de bună execuţie se constituie în termen de 5 zile lucrătoare de la data semnării contractului.

Garantia de bună executie se va constitui pe un termen de 24 de luni de la data semnării contractului.

Neconstituirea garanţiei de bună execuţie în termenul, cuantumul şi condiţiile stabilite, sau neconstituirea unei noi garanţii de bună execuţie în cazul în care aceasta a fost executată (parţial sau integral) atrage de la sine rezilierea de drept a contractului, fără punere în întârziere sau îndeplinirea unei formalităţi prealabile de către Achizitor.

(2) Cuantumul garanţiei de bună execuţie este 10 % din valoarea fără T.V.A. a contractului de servicii, respectiv \_\_\_\_\_\_\_\_\_\_\_\_\_\_\_\_ lei, şi se va constitui prin:

a) virament bancar;

b) instrumente de garantare emise în condiţiile legii astfel:

(i) scrisori de garanţie emise de instituţii de credit bancare din România sau din alt stat;

(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii) asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c) depunerea la casierie a unor sume în numerar dacă valoarea este mai mică de 5.000 lei;

d) reţineri succesive din sumele datorate pentru facturi parţiale;

e) combinarea a două sau mai multe dintre modalităţile de constituire prevăzute la lit. a) - c), în cazul garanţiei de bună execuţie.

Garanţia trebuie să fie irevocabilă și neconditionată. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate.

(3) În cazul în care garanţia de bună execuţie se constituie prin reţineri succesive din sumele cuvenite pentru plata facturilor parţiale, Prestatorul are obligaţia de a deschide, la unitatea Trezoreriei Statului din cadrul organului fiscal competent în administrarea acestuia, un cont de disponibil distinct la dispoziţia Achizitorului. Suma iniţială care se depune de către Prestator în contul de disponibil astfel deschis trebuie să fie de cel puțin 0,5% din preţul contractului, respectiv \_\_\_\_\_\_\_\_\_lei. Pe parcursul îndeplinirii contractului, Achizitorul urmează să alimenteze acest cont prin reţineri succesive din sumele datorate şi cuvenite Prestatorului, până la concurenţa sumei stabilite drept garanţie de buna execuţie. Contul astfel deschis este purtător de dobândă în favoarea Prestatorului.

12.2. Achizitorul are obligaţia de a emite ordinul de începere a contractului numai după ce Prestatorul a făcut dovada constituirii garanţiei de bună execuţie, aşa cum este prevăzut la clauza 12.1.(1), 12.1.(2) şi 12.1.(3).

12.3.(1) Garanţia de bună execuţie se constituie pe toată durata de derulare a contractului, până la recepţia finală a serviciilor/ documentației, acceptate de Achizitor fără obiecţiuni.

(2) Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru atât prestatorului cât şi emitentului instrumentului de garantare, precizând totodată obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, prestatorul are obligaţia de a reîntregii garanţia în cauză raportat la restul rămas de executat.

12.4.(1) Achizitorul se obligă să restituie garanţia de bună execuţie în termen de 14 zile de la data predării şi însuşirii/aprobării documentaţiei sau de la data finalizării tuturor obligaţiilor contractului de servicii, dacă Achizitorul nu a ridicat până la acea dată pretenţii asupra ei.

**Art.13. Alte responsabilităţi ale prestatorului**

13.1. Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică şi caietul de sarcini.

13.2. Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

13.3. Prestatorul este pe deplin responsabil pentru execuţia serviciilor în conformitate cu graficul de prestare convenit - anexă la contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.4. Prestatorul are obligaţia de a presta serviciile de proiectare fărăa modifica preţul contractului.

13.5. Prestatorul are obligația să raspundă la solicitările achizitorului în maxim 5 zile calendaristice de la primirea notificarii;

13.6. Prestatorul are obligaţia de a întocmi şi de a preda achizitorului documentele elaborate astfel:

**-P.U.D.** se va preda în 5 exemplare în format analog şi digital (piese scrise şi desenate) pe suport topografic actualizat, realizat în sistem de proiecţie stereografică 1970, documentația finală PUD ( dupa avizul final al Comisiei CTATU) împreună cu toate avizele, acordurile și studiile;

**-Studiul geotehnic** se preda beneficiarului în 2 (doua) exemplare semnate și ștampilate pe suport de hârtie, iar apoi scanate pe suport electronic;

**-Documentaţiile pentru obţinerea avizelor şi acordurilor** solicitate prin certificatul de urbanism, în 2 exemplare pe suport de hârtie şi un exemplar pe suport electronic pentru fiecare avizator în parte, scanat, ștampilat și semnat;

**-Studiu topografic vizat OCPI,** elaborată în 2 (doua) exemplare, în sistem de proiecţie STEREO 70, în format digital (DWG si PDF) şi analogic, (pe planul analogic să fie afişate la fiecare punct, coordonata Z);

**-Studiul de coexistență** (daca este cazul) în 2 exemplare pe suport de hârtie şi un exemplar pe suport electronic;

**-Documentația pentru obținerea avizului Ministerului Culturii** în 2 exemplare pe suport de hârtie şi un exemplar pe suport electronic pentru fiecare avizator în parte, scanat, ștampilat și semnat;

**-Studiul de fezabilitate** se predă beneficiarului, pe suport de hârtie în 4 exemplare originale şi un exemplar semnat și ștampilat în format electronic (scanat) și în DWG;

**-Prezentarea sintetică** (text editabil) a investiției cu descrierea pe scurt a soluției care include randări ale zonei studiate – 1 exemplar în format electronic;

Proprietatea asupra documentațiilor apartine achizitorului. Acesta va achita contravaloarea avizelor/autorizațiilor necesare.

Documentatiile enumerate mai sus se predau beneficiarului și pe suport electronic (va conține toată documentația scanată cu semnături și ștampile aferente) cât și în format editabil inclusiv format dwg, pe CD sau unitate stocare USB.

Proprietatea asupra documentațiilor aparține Achizitorului. Acesta va achita contravaloarea avizelor/autorizațiilor necesare.

**Art.14. Alte responsabilităţi ale achizitorului**

14.1 Achizitorul se obligă să comunice prestatorului data începerii prestării serviciilor .

**Art.15. Recepţie şi verificări**

15.1 Achizitorul are dreptul de a verifica modul de prestare a serviciilor pentru a stabili conformitatea lor cu prevederile din : propunerea tehnică, caietul de sarcini şi documentaţia pusă la dispoziţie**.**

15.2. (1) Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

(2) Termenul de verificare, de modificare sau completare a documentaţiei, este in concordanţă cu termenele din caietul de sarcini.

**Art.16. Începere, finalizare, întârzieri, sistare**

16.1. (1) Prestatorul are obligaţia de a începe prestarea serviciilor la termenul comunicat de către achizitor în Ordinul de începere a contractului. Ordinul de începere a contractului va fi emis de achizitor dupa data comunicării deschiderii contului pentru constituirea garanţiei de bună execuţie şi dovada depunerii sumei initiale prevăzute la clauza 12.1.(2).

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adauga la preţul contractului.

16.2. (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) In cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3. Dacă pe parcursul îndeplinirii contractului, prestatorul nu respectă graficul de prestare in conformitate cu prevederile art.7, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

16.4. În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

**Art.17. Recepție şi modalitate de plată**

17.1. Achizitorul are obligaţia de a efectua plata către prestator în termen de 30 zile de la prezentarea facturii.

| **Documente elaborate** | **Recepție și modalitate de plată** |
| --- | --- |
| Elaborare Plan Urbanistic de Detaliu PUD | În termen de 15 zile de la aprobarea acestuia în CL, beneficiarul va efectua recepția livrabilului, urmând ca Factura să se emită după întocmirea procesului verbal de recepție. Mecanismul de plată se realizează astfel: după primirea facturii acceptate la plată, beneficiarul realizează plata către proiectant maxim 30 de zile de la data primirii facturii. |
| Elaborare studiu geotehnic | În termen de 15 zile de la predarea documentelor elaborate, beneficiarul va efectua recepția livrabilului, urmand ca Factura să se emită după întocmirea procesului verbal de recepție. Mecanismul de plată se realizează astfel: după primirea facturii acceptate la plată, beneficiarul realizează plata către proiectant maxim 30 de zile de la data primirii facturii. |
| Elaborare studiu topografic vizat de către OCPI | În termen de 15 zile de la predarea documentelor elaborate, beneficiarul va efectua recepția livrabilului, urmand ca Factura să se emită după semnarea procesului verbal de recepție. Mecanismul de plată se realizează astfel: după primirea facturii acceptate la plată, beneficiarul realizează plata către proiectant maxim 30 de zile de la data primirii facturii. |
| Elaborarea documentațiilor pentru obținerea avizelor si acordurilor necesare conform Certificatului de Urbanism in vederea obtinerii autorizatiei de construire inclusiv documentatia pentru obtinerea Avizului Ministerului Culturii / Directia Judeteana pentru Cultura Bistrita Nasaud si studiul de coexistenta (daca este cazul) | În termen de 15 zile de la predarea documentelor elaborate, beneficiarul va efectua recepția livrabilului, urmand ca Factura să se emită după întocmirea procesului verbal de recepție. Mecanismul de plată se realizează astfel: după primirea facturii acceptate la plată, beneficiarul realizează plata către proiectant maxim 30 de zile de la data primirii facturii. |
| Elaborare studiu de coexistenta (daca este cazul) | În termen de 15 zile de la predarea documentelor elaborate, beneficiarul va efectua recepția livrabilului, urmand ca Factura să se emită după întocmirea procesului verbal de recepție. Mecanismul de plată se realizează astfel: după primirea facturii acceptate la plată, beneficiarul realizează plata către proiectant maxim 30 de zile de la data primirii facturii. |
| Elaborare SF | În termen de 15 zile de la predarea documentelor elaborate, beneficiarul va supune spre aprobare în CTE-ul beneficiarului, dacă acesta primește aviz favorabil, fără modificarea sau completarea documentației, prestatorul va preda documentația finală efectua recepția livrabilului, urmand ca Factura să se emită după semnarea de ambele părți a procesului verbal de recepție, cu mențiunea ”fără obiecțiuni”. Mecanismul de plată se realizează astfel: după primirea facturii acceptate la plată, beneficiarul realizează plata către proiectant maxim 30 de zile de la data primirii facturii. |
| Servicii de consultanță acordată Beneficiarului pe perioada procedurii de atribuire a contractului de lucrari ( care va include și proiectarea fazele PAC+PT+DE) | În termen de 15 zile de la predarea raportului de activitate intocmit de proiectant, beneficiarul va efectua recepția livrabilului, urmând ca Factura să se emită după semnarea de ambele părți a procesului verbal de recepție, cu mențiunea ”fără obiecțiuni”. Mecanismul de plată se realizează astfel: după primirea facturii acceptate la plată, beneficiarul realizează plata către proiectant maxim 30 de zile de la data primirii facturii. |

**Art.18. Ajustarea preţului contractului**

18.1. Pentru serviciile prestate, plăţile datorate de achizitor prestatorului sunt cele declarate în propunerea financiară, anexă la contract.

18.2. Preţul contractului este ferm şi nu se actualizează.

**Art. 19. Amendamente și clauze de modificare ale contractului**

19.1.Pe durata derulării contractului, părţile contractante au dreptul de a conveni modificarea clauzelor contractuale, prin act adiţional, numai în cazul apariţiei unor circumstante care lezează interesele comerciale legitime ale acestora şi care nu au putut fi prevăzute la data încheierii contractului.

19.2. Părţile contractante au dreptul, pe durata îndeplinirii contractului, de a conveni, prin act adiţional, adaptarea acelor clauze afectate de modificări ale legii.

19.3. Prin acte adiţionale se pot aduce modificări nesubstanţiale contractului de achiziţie publica numai cu respectarea condiţiilor prevăzute de art.221 din legea 98/2016 .

**Art.20. Subcontractanţi**

20.1. Prestatorul are obligația, în cazul în care parți din contract le subcontractează, de a încheia contracte cu subcontractanții desemnați, în aceleaşi condiții în care el a semnat contractul cu achizitorul.

20.2 (1) Prestatorul are obligația de a prezenta la încheierea contractului, toate contractele încheiate cu subcontractanții desemnați.

(2) Lista subcontractanților, cu datele de recunoaştere ale acestora, cât şi contractele încheiate cu aceştia se constituie in anexe la contract.

20.3 (1) Prestatorul este pe deplin răspunzător față de achizitor de modul în care îndeplineşte contractul.

(2) Subcontractantul este pe deplin răspunzător față de prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanților dacă aceştia nu îşi îndeplinesc partea lor din contract.

20.4. Cu acceptul achizitorului, prestatorul poate schimba oricare subcontractant numai daca acesta nu şi-a îndeplinit partea sa din contract. Schimbarea subcontractantului nu va modifica propunerea tehnică sau financiară a contractului şi va fi notificată achizitorului.

**Art.21. Cesiunea**

21.1. In conformitate cu art. 1167 din Codul civil, prezentul contract se supune regulilor generale privitoare la cesiune prevazute de art.1315-1320 Codul civil.

**Art.22. Forţa majoră**

22.1. Forţa majoră este constatată de o autoritate competentă.

22.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.

**Art.23. Soluţionarea litigiilor**

23.1. Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

23.2. Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la locul executarii contractului.

**Art.24. Limba care guvernează contractul**

24.1. Limba care guvernează contractul este limba română.

24.2. Toate documentele solicitate se vor redacta în limba română.

**Art.25. Comunicări**

25.1.Orice comunicare între părţi, referitoare la îndeplinirea prezentului contract, trebuie să fie transmisă în scris şi înregistrată atât în momentul transmiterii cât şi în momentul primirii.

25.2. Comunicările între părţi se pot face şi prin fax sau e-mail, cu condiţia confirmării în scris a primirii comunicării.

Prezentul contract, împreună cu anexele sale, reprezintă voinţa părţilor şi înlătură orice înţelegere verbală dintre acestea, anterior şi ulterior încheierii lui.

Prezentul contract se încheie la sediul achizitorului azi, \_\_\_\_\_\_\_\_\_\_\_\_\_\_ în 4 exemplare, din care unul a fost înmânat prestatorului iar celelalte 3 rămân la autoritatea contractantă.

**ACHIZITOR, PRESTATOR**,

**MUNICIPIUL BISTRIŢA**

**PRIMAR,** **ADMINISTRATOR**

Ioan TURC

**CONTROL FINANCIAR PREVENTIV**

Director ex. Nicolae SCURTU \_\_\_\_\_\_\_\_\_

**DIRECŢIA ECONOMICĂ**

Elena CERCEJA \_\_\_\_\_\_\_\_\_

**DIRECȚIA TEHNICĂ**

Director ex. Lia IVAȘCU \_\_\_\_\_\_\_\_\_

**DIRECŢIA ADMINISTRAȚIE**

**PUBLICĂ, JURIDIC**

Director ex. Dumitru-Matei CINCEA \_\_\_\_\_\_\_\_\_\_\_

**VIZAT JURIDIC**

**SERVICIUL ACHIZIŢII PUBLICE**

Şef serviciu Cristian TIMOCE \_\_\_\_\_\_\_\_\_

**MUNICIPIUL BISTRIŢA ..........................................**

Nr. înregistrare\_\_\_\_\_\_\_\_\_\_\_\_\_\_ Nr. înregistrare\_\_\_\_\_\_\_\_\_\_\_